የተንዳሆ የመስኖ ግድብ በተያዘው አመት መጨረሻ 25 ሺህ ሄክታር መሬት ማልማት ይጀምራል
 – የተንዳሆ የመስኖ ግድብ ግንባታ በተያዘው አመት መጨረሻ 25 ሺህ ሄክታር መሬት ማልማት ይጀምራል።ለተንዳሆ ስኳር ፋብሪካ ግብአት የሚሆን የሸንኮራ ልማት እንደሚለማበትም ነው የውሃ መስኖና ኢነርጂ ሚኒስትር ዴኤታ ኢንጂነር ወንድሙ ተክሌ የተናገሩት። በዚህም በአካባቢው የሚገኙ 10 ሺህ አርሶና አርብቶ አደሮች ዘመናዊ የመስኖ ልማት አገልግሎት ተጠቃሚ ይሆናሉ። አጠቃላይ የመስኖ ልማት ፕሮጀክቱ 91 በመቶ መጠናቀቁንም ሚኒስትር ዴኤታው ተናግረዋል ። ግድቡ በሙሉ አቅሙ አገልግሎት መስጠት ሲጀምር 60 ሺህ ሄክታር መሬት ያለማል።  ግድቡ 1 ነጥብ 86 ቢሊየን ሜትር ኪውብ ውሃን የመያዝ አቅም ያለው ሲሆን፤ ከ3 ነጥብ 5 ቢሊየን ብር በላይ ወጪ ተደርጎበታል፤ ግንባታውም በሚቀጥለው ዓመት ሙሉ ለሙሉ ይጠናቀቃል። 